
Text rozhodnutia
Súd: Krajský súd Banská Bystrica Spisová značka: 20Sd/147/2016 Identifikačné číslo súdneho spisu: 6016200515 Dátum vydania rozhodnutia: 10. 08. 2016 Meno a priezvisko sudcu, VSÚ: Mgr. Tomáš Bartko ECLI: ECLI:SK:KSBB:2016:6016200515.1 Uznesenie Krajský súd v Banskej Bystrici v právnej veci navrhovateľa: Y. G., nar. XX.XX.XXXX, bytom L. XX, XXX XX M. proti odporkyni: Sociálna poisťovňa, ústredie, Ul. 29. augusta č. 8, 813 63 Bratislava, o preskúmanie rozhodnutia odporkyne č. XXX XXX XXXX X zo dňa 21. marca 2016, takto r o z h o d o l : Konanie vo veci rozhodnutia odporkyne č. XXX XXX XXXX X zo dňa 21. marca 2016 z a s t a v u j e. Žiaden z účastníkov nemá právo na náhradu trov konania. o d ô v o d n e n i e : Odporkyňa rozhodnutím č. XXX XXX XXXX X zo dňa 21. marca 2016 znížila navrhovateľovi v zmysle § 73, § 112 ods. 4 a 6 a § 82 zákona č. 461/2003 Z. z. o sociálnom poistení invalidný dôchodok od 16. mája 2016 na sumu 219,70 EUR mesačne. Navrhovateľ podal dňa 12. mája 2016 proti uvedenému rozhodnutiu odporkyne opravný prostriedok, ktorým požadoval preskúmanie rozhodnutia o znížení invalidného dôchodku a to z dôvodu, že s vyššie uvedeným rozhodnutím odporkyne nesúhlasil. Na základe podaného opravného prostriedku bol vyhotovený odborný posudok o invalidite, ktorým bol opätovne posúdený pokles schopnosti vykonávať zárobkovú činnosť u navrhovateľa o 65% v porovnaní so zdravou fyzickou osobou. Podaním zo dňa 08. augusta 2016 navrhovateľ zobral podaný opravný prostriedok späť a to z dôvodu, že odporkyňa rozhodnutím vyhovela opravnému prostriedku v plnom rozsahu. Podľa § 250l ods. 2 zákona č. 99/1963 Zb. Občianskeho súdneho poriadku (ďalej len „OSP“) pokiaľ v tejto hlave nie je ustanovené inak, použije sa primerane ustanovenie druhej hlavy s výnimkou § 250a. Podľa § 250h ods. 2 OSP až do rozhodnutia súdu môže žalobca vziať žalobu späť; ak žalovanému medzitým vznikli trovy konania, súd rozhodne o ich náhrade. Podľa § 250d ods. 3 OSP súd uznesením konanie zastaví, okrem iných dôvodov aj vtedy, ak žaloba bola vzatá späť /§ 250h ods. 2/. Vzhľadom na späťvzatie opravného prostriedku, ktorý je návrhom na začatie konania podľa § 250m ods. 1 OSP, súd v súlade s citovanými ustanoveniami konanie zastavil. Súd o náhrade trov konania rozhodol podľa § 250l ods. 2, § 246c a § 146 ods. 1 písm. c) OSP, podľa ktorého žiaden z účastníkov nemá právo na náhradu trov konania podľa jeho výsledku, ak konanie bolo zastavené. Poučenie: Proti tomuto uzneseniu je prípustné odvolanie podľa § 374 ods. 4 O.s.p. Odvolanie je možné podať písomne, v dvoch vyhotoveniach, v lehote 15 dní od jeho doručenia na krajskom súde, proti rozhodnutiu ktorého smeruje. Odvolaniu podanému proti rozhodnutiu, ktoré vydal súdny úradník alebo justičný čakateľ, môže úplne vyhovieť sudca. Ak sudca podanému odvolaniu nevyhovie, predloží vec Najvyššiemu súdu SR. V odvolaní je potrebné popri všeobecných náležitostiach ( § 42 ods. 3 O.s.p. ) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

